हेमा की माँ जया लक्ष्मी चक्रवर्ती ने हेमा का करियर सम्भाला था,और उन्होंने ही हेमा को तमिल फिल्मों की अभिनेत्री से लेकर बॉलीवुड की सुपर स्टार तक पहुचाया था. और इसी तरह हेमा भी अपनी माँ की तरह एक सशक्त माँ बनी, जिन्होंने ना केवल अपनी बेटियों को बेहतर परवरिश दी, बल्कि उनका करियर बनाने में भी मदद की. हेमा की बेटी ईशा देओल ने भरत तख्तानी से शादी की हैं वही आहना ने वैभव वोहरा से शादी की हैं. आहना के एक बेटा डेनियल वोहरा भी हैं. हेमा के भाईयों के परिवार भी साउथ में प्रतिष्ठित परिवार हैं,जो वहां की मीडिया में सुर्ख़ियों में बने रहते हैं.